|  |  |
| --- | --- |
| Številka: 007-167/2018/34 | |
| Ljubljana, 8. 10. 2018 | |
| EVA 2018-2330-0075 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Uredba o spremembah in dopolnitvah Uredbe o izvajanju lokalnega razvoja, ki ga vodi skupnost, v programskem obdobju 2014–2020 – predlog za obravnavo | | | |
| 1. Predlog sklepov vlade: | | | |
| Na podlagi 10. in 12. člena Zakona o kmetijstvu ter v zvezi z 22. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18), 40. člena Zakona o morskem ribištvu (Uradni list RS, št. 115/06, 76/15 in 69/17), drugega odstavka 49. člena Zakona o sladkovodnem ribištvu (Uradni list RS, št. 61/06) in sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … pod točko … sprejela naslednji sklep:  Vlada Republike Slovenije je izdala Uredbo o spremembah in dopolnitvah Uredbe o izvajanju lokalnega razvoja, ki ga vodi skupnost, v programskem obdobju 2014–2020 ter jo objavi v Uradnem listu Republike Slovenije.  Stojan Tramte  GENERALNI SEKRETAR  Prejemniki:   * Služba Vlade RS za zakonodajo, * Ministrstvo za javno upravo, * Ministrstvo za finance, * Ministrstvo za gospodarski razvoj in tehnologijo. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) | | | |
| **3.a Osebe, odgovorne za strokovno pripravo in usklajenost gradiva:** | | | |
| * Tadeja Kvas Majer, generalna direktorica Direktorata za kmetijstvo, * Alina Cunk Perklič, vodja Koordinacijskega odbora CLLD, MKGP (vsebinsko pokriva sklad EKSRP), * Matej Zagorc, vodja sektorja za lovstvo in ribištvo, MKGP, * dr. Bety Breznik, Direktorat za gozdarstvo, lovstvo in ribištvo, MKGP (vsebinsko pokriva sklad ESPR), * Grega Kordež, vodja sektorja za izvajanje EU programov, MGRT, * Andreja Budimir, Sektor za izvajanje EU programov, MGRT (vsebinsko pokriva sklad ESRR), * Breda Štern, Sektor za izvajanje EU programov, MGRT (vsebinsko pokriva sklad ESRR). | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| 5. Kratek povzetek gradiva: | | | |
| Uredba o izvajanju lokalnega razvoja, ki ga vodi skupnost, v programskem obdobju 2014–2020 (v nadaljnjem besedilu: Uredba CLLD) določa pogoje za oblikovanje in postopke za izbor ter potrditev lokalnih akcijskih skupin (v nadaljnjem besedilu: LAS), vsebino in sestavo ter obvezna poglavja strategij lokalnega razvoja (v nadaljnjem besedilu: SLR), merila in način za izbor SLR, naloge LAS, pogoje upravičenosti, pogoje za izvajanje posameznih podukrepov in posebnosti posameznega sklada (EKSRP, ESRR in ESPR).  Uredba CLLD se spreminja zaradi:   * uskladitve uredbe CLLD z drugimi predpisi, * spremembe določb glede pregleda uspešnosti in doseganja mejnikov, * podrobnejše opredelitve pogojev upravičenosti, upravičenih stroškov, * manjših popravkov glede obveznosti v zvezi s sofinanciranimi operacijami, * tehničnih popravkov.   S spremembo in dopolnitvijo uredbe se uvajajo nujne spremembe in dopolnitve za izvajanje uredbe in črpanje evropskih sredstev iz Programa razvoja podeželja v Republiki Sloveniji v obdobju od 2014 do 2020. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | DA |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | | | | |
|  | | | Tekoče leto (t) | | | t + 1 | t + 2 | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | | |  |  | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | | |  |  | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | | |  |  | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | | |  |  | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | | |  |  | | | |  |
| II. Finančne posledice za državni proračun | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | |
| Ime proračunskega uporabnika | Šifra in naziv ukrepa, projekta | | | Šifra in naziv proračunske postavke | | | | Znesek za tekoče leto (t) | | | Znesek za t + 1 |
| Ministrstvo za kmetijstvo, gozdarstvo in prehrano | 2330-15-0015M19 LEADER | | | 140021 Program razvoja podeželja – 14–20 – EU 140022 Program razvoja podeželja – 14–20 – SLO | | | |  | | | 1.200.000 300.000 |
|  |  | | |  | | | |  | | |  |
| SKUPAJ | | | | | | | |  | | | 1.500.000 |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | | Šifra in naziv ukrepa, projekta | | | Šifra in naziv proračunske postavke | | Znesek za tekoče leto (t) | | | | Znesek za t + 1 |
|  | |  | | |  | |  | | | |  |
|  | |  | | |  | |  | | | |  |
| SKUPAJ | | | | | | |  | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | | Znesek za tekoče leto (t) | | | | Znesek za t + 1 | | |
|  | | | | |  | | | |  | | |
|  | | | | |  | | | |  | | |
|  | | | | |  | | | |  | | |
| SKUPAJ | | | | |  | | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  Predpis nima finančnih posledic. | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: DA/NE * Združenju občin Slovenije ZOS: DA/NE * Združenju mestnih občin Slovenije ZMOS: DA/NE   Predlogi in pripombe združenj so bili upoštevani: /   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani.  Nismo prejeli pripomb. | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | DA | |
| (Če je odgovor NE, navedite, zakaj ni bilo objavljeno.) | | | | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti. * Lokalne akcijske skupine.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Mnenja niso bila ustrezna za spremembo uredbe.  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | NE | |
| **11. Gradivo je uvrščeno v delovni program vlade:** | | | | | | | | | | NE | |
| dr. Aleksandra Pivec  ministrica | | | | | | | | | | | |

**PREDLOG**

**(EVA 2018-2330-0075)**

Na podlagi 10. in 12. člena ter v zvezi z 22. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18), 40. člena Zakona o morskem ribištvu (Uradni list RS, št. 115/06, 76/15 in 69/17), drugega odstavka 49. člena Zakona o sladkovodnem ribištvu (Uradni list RS, št. 61/06) in sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) izdaja Vlada Republike Slovenije

**Uredbo o spremembah in dopolnitvah Uredbe o izvajanju lokalnega razvoja, ki ga vodi skupnost, v programskem obdobju 2014–2020**

**1. člen**

V Uredbi o izvajanju lokalnega razvoja, ki ga vodi skupnost, v programskem obdobju 2014–2020 (Uradni list RS, št. [42/15](http://www.uradni-list.si/1/objava.jsp?sop=2015-01-1759), [28/16](http://www.uradni-list.si/1/objava.jsp?sop=2016-01-1168), [73/16](http://www.uradni-list.si/1/objava.jsp?sop=2016-01-3132), [72/17](http://www.uradni-list.si/1/objava.jsp?sop=2017-01-3500) in [23/18](http://www.uradni-list.si/1/objava.jsp?sop=2018-01-1039)) se 1. člen spremeni tako, da se glasi:

**»1. člen**

**(vsebina)**

(1) Ta uredba določa izvajanje lokalnega razvoja, ki ga vodi skupnost (v nadaljnjem besedilu: CLLD), v programskem obdobju 2014–2020 v skladu s Partnerskim sporazumom med Slovenijo in Evropsko komisijo za obdobje 2014–2020, ki je bil potrjen s sklepom Evropske komisije št. CCI 2014SI16M8PA001-1.3 z dne 30. oktobra 2014 (v nadaljnjem besedilu: PS 2014–2020), Programom razvoja podeželja Republike Slovenije za obdobje 2014–2020, ki je potrjen z Izvedbenim sklepom Komisije št. CCI 2014 SI 06 RD NP 001 z dne 13. februarja 2015 o odobritvi Programa razvoja podeželja Republike Slovenije za podporo iz Evropskega kmetijskega sklada za razvoj podeželja, zadnjič spremenjenim z Izvedbenim sklepom Komisije št. CCI 2014 SI 06 RD NP 001 z dne 19. aprila 2018 o odobritvi spremembe Programa razvoja podeželja Republike Slovenije za podporo iz Evropskega kmetijskega sklada za razvoj podeželja (v nadaljnjem besedilu: PRP 2014–2020), Operativnim programom za izvajanje evropske kohezijske politike v obdobju 2014–2020, ki je bil potrjen s sklepom Evropske komisije št. C(2014)9982 z dne 16. decembra 2014, zadnjič spremenjenim z Izvedbenim sklepom Evropske komisije št. C(2017)8425 z dne 6. decembra 2017 (v nadaljnjem besedilu: OP EKP 2014–2020), in Operativnim programom za izvajanje Evropskega sklada za pomorstvo in ribištvo v Republiki Sloveniji za obdobje 2014–2020, ki je bil odobren z Izvedbenim sklepom Komisije št. CCI2014SI14MFOP001 z dne 22. julija 2015, zadnjič spremenjenim z Izvedbenim sklepom Komisije št. C(2017)16542 z dne 10. oktobra 2017 (v nadaljnjem besedilu: OP ESPR 2014–2020), ter določa vrste podukrepov CLLD, ki so predmet sofinanciranja iz Evropskega kmetijskega sklada za razvoj podeželja (v nadaljnjem besedilu: EKSRP), Evropskega sklada za pomorstvo in ribištvo (v nadaljnjem besedilu: ESPR) in Evropskega sklada za regionalni razvoj (v nadaljnjem besedilu: ESRR).

(2) Ta uredba določa tudi pogoje za oblikovanje in postopke za izbor in potrditev lokalnih akcijskih skupin, vsebino in sestavo ter obvezna poglavja strategij lokalnega razvoja, merila in način za izbor strategij lokalnega razvoja, naloge lokalnih akcijskih skupin, upravičence, upravičene aktivnosti, pogoje upravičenosti, upravičene in neupravičene stroške, pogoje za izvajanje posameznih podukrepov, nadzor nad izvajanjem podukrepov, sankcije za neizpolnjevanje obveznosti, finančne določbe ter posebna pravila glede podpore posameznega sklada, vključenega v izvajanje CLLD, za izvajanje:

1. Uredbe (EU) št. 1301/2013 Evropskega parlamenta in Sveta z dne 17. decembra 2013 o Evropskem skladu za regionalni razvoj in o posebnih določbah glede cilja »naložbe za rast in delovna mesta« ter o razveljavitvi Uredbe (ES) št. 1080/2006 (UL L št. 347 z dne 20. 12. 2013, str. 289), zadnjič spremenjene z Uredbo (EU) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L št. 193 z dne 30. 7. 2018, str. 1), (v nadaljnjem besedilu: Uredba 1301/2013/EU);

2. Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L št. 347 z dne 20. 12. 2013, str. 320), zadnjič spremenjene z Uredbo (EU) 2017/2305 Evropskega parlamenta in Sveta z dne 12. decembra 2017 o spremembi Uredbe (EU) št. 1303/2013 glede spremembe virov za ekonomsko, socialno in teritorialno kohezijo in virov za cilj „naložbe za rast in delovna mesta“ ter cilj „evropsko teritorialno sodelovanje“ (UL L št. 335 z dne 15. 12. 2017, str. 1), (v nadaljnjem besedilu: Uredba 1303/2013/EU);

3. Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L št. 347 z dne 20. 12. 2013, str. 487), zadnjič spremenjene z Delegirano uredbo Komisije (EU) 2018/162 z dne 23. novembra 2017 o spremembi Priloge I k Uredbi (EU) št. 1305/2013 Evropskega parlamenta in Sveta ter prilog II in III k Uredbi (EU) št. 1307/2013 Evropskega parlamenta in Sveta (UL L št. 30 z dne 2. 2. 2018, str. 6), (v nadaljnjem besedilu: Uredba 1305/2013/EU);

4. Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L št. 347 z dne 20. 12. 2013, str. 549), zadnjič spremenjene z Uredbo (EU) 2017/2393 Evropskega parlamenta in Sveta z dne 13. decembra 2017 o dopolnitvi Uredbe (EU) št. 1308/2013 Evropskega parlamenta in Sveta o spremembi uredb (EU) št. 1305/2013 o podpori za razvoj podeželja iz Evropskega kmetijskega sklada za razvoj podeželja (EKSRP), (EU) št. 1306/2013 o financiranju, upravljanju in spremljanju skupne kmetijske politike, (EU) št. 1307/2013 o pravilih za neposredna plačila kmetom na podlagi shem podpore v okviru skupne kmetijske politike, (EU) št. 1308/2013 o vzpostavitvi skupne ureditve trgov kmetijskih proizvodov in (EU) št. 652/2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom (UL L št. 350 z dne 29. 12. 2017, str. 15), (v nadaljnjem besedilu: Uredba 1306/2013/EU);

5. Uredbe (EU) št. 1310/2013 Evropskega parlamenta in Sveta z dne 17. decembra 2013 o določitvi nekaterih prehodnih določb glede podpore za razvoj podeželja iz Evropskega kmetijskega sklada za razvoj podeželja (EKSRP), o spremembi Uredbe (EU) št. 1305/2013 Evropskega parlamenta in Sveta glede sredstev in njihove razdelitve za leto 2014 in o spremembi Uredbe Sveta (ES) št. 73/2009 in uredb (EU) št. 1307/2013, (EU) št. 1306/2013 in (EU) št. 1308/2013 Evropskega parlamenta in Sveta v zvezi z njihovo uporabo v letu 2014 (UL L št. 347 z dne 20. 12. 2013, str. 865), zadnjič popravljene s Popravkom Uredbe (EU) št. 1310/2013 Evropskega parlamenta in Sveta z dne 17. decembra 2013 o določitvi nekaterih prehodnih določb glede podpore za razvoj podeželja iz Evropskega kmetijskega sklada za razvoj podeželja (EKSRP) o spremembi Uredbe (EU) št. 1305/2013 Evropskega parlamenta in Sveta glede sredstev in njihove razdelitve za leto 2014 in o spremembi Uredbe Sveta (ES) št. 73/2009 in uredb (EU) št. 1307/2013, (EU) št. 1306/2013 in (EU) št. 1308/2013 Evropskega parlamenta in Sveta v zvezi z njihovo uporabo v letu 2014 (UL L št. 130 z dne 19. 5. 2016, str. 12), (v nadaljnjem besedilu: Uredba 1310/2013/EU);

6. Uredbo Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (UL L št. 352 z dne 24. 12. 2013, str. 1; v nadaljnjem besedilu: Uredba 1407/2013/EU);

7. Izvedbene uredbe Komisije (EU) št. 184/2014 z dne 25. februarja 2014 o določitvi pogojev za sistem elektronske izmenjave podatkov med državami članicami in Komisijo v skladu z Uredbo (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo ter o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o sprejetju nomenklature za kategorije ukrepov za podporo cilju »evropsko teritorialno sodelovanje« iz Evropskega sklada za regionalni razvoj v skladu z Uredbo (EU) št. 1299/2013 Evropskega parlamenta in Sveta o posebnih določbah za podporo cilju »evropsko teritorialno sodelovanje« iz Evropskega sklada za regionalni razvoj (UL L št. 57 z dne 27. 2. 2014, str. 7);

8. Izvedbene uredbe Komisije (EU) št. 215/2014 z dne 7. marca 2014 o določitvi pravil za izvajanje Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo v zvezi z metodologijami za določitev podpore ciljem na področju podnebnih sprememb, določitvijo mejnikov in ciljnih vrednosti v okviru uspešnosti ter nomenklaturo kategorij ukrepov za strukturne in investicijske sklade (UL L št. 69 z dne 8. 3. 2014, str. 65), zadnjič spremenjene z Izvedbeno uredbo Komisije (EU) št. 2018/276 z dne 23. februarja 2018 o spremembi Izvedbene uredbe (EU) št. 215/2014, kar zadeva spremembe določitve mejnikov in ciljnih vrednosti za kazalnike učinka v okviru uspešnosti za evropske strukturne in investicijske sklade (UL L št. 54 z dne 24. 2. 2018, str. 4);

9. Delegirane uredbe Komisije (EU) št. 240/2014 z dne 7. januarja 2014 o Evropskem kodeksu dobre prakse za partnerstvo v okviru evropskih strukturnih in investicijskih skladov (UL L št. 74 z dne 14. 3. 2014, str. 1);

10. Delegirane uredbe Komisije (EU) št. 480/2014 z dne 3. marca 2014 o dopolnitvi Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo ter o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo (UL L št. 138 z dne 13. 5. 2014, str. 5), zadnjič spremenjene z Delegirano uredbo Komisije (EU) št. 2015/616 z dne 13. februarja 2015 o spremembi Delegirane uredbe (EU) 480/2014 glede sklicev na Uredbo (EU) št. 508/2014 Evropskega parlamenta in Sveta (UL L št. 102 z dne 21. 4. 2015, str. 33);

11. Uredbe (EU) št. 508/2014 Evropskega parlamenta in Sveta z dne 15. maja 2014 o Evropskem skladu za pomorstvo in ribištvo in razveljavitvi uredb Sveta (ES) št. 2328/2003, (ES) št. 861/2006, (ES) št. 1198/2006 in (ES) št. 791/2007 in Uredbe (EU) št. 1255/2011 Evropskega parlamenta in Sveta (UL L št. 149 z dne 20. 5. 2014, str. 1), zadnjič spremenjene z Delegirano uredbo Komisije (EU) 2017/1787 z dne 12. junija 2017 o spremembi Uredbe (EU) št. 508/2014 Evropskega parlamenta in Sveta glede razdelitve sredstev v okviru neposrednega upravljanja med cilje celostne pomorske politike in skupne ribiške politike (UL L št. 256 z dne 4. 10. 2017, str. 1);

12. Delegirane uredbe Komisije (EU) št. 522/2014 z dne 11. marca 2014 o dopolnitvi Uredbe (EU) št. 1301/2013 Evropskega parlamenta in Sveta v zvezi s podrobnimi pravili o načelih za izbor in upravljanje inovativnih ukrepov na področju trajnostnega urbanega razvoja, ki jih podpira Evropski sklad za regionalni razvoj (UL L št. 148 z dne 20. 5. 2014, str. 1), zadnjič spremenjene z Delegirano uredbo Komisije (EU) 2017/2056 z dne 22. avgusta 2017 o spremembi Delegirane uredbe (EU) št. 522/2014 o dopolnitvi Uredbe (EU) št. 1301/2013 Evropskega parlamenta in Sveta v zvezi s podrobnimi pravili o načelih za izbor in upravljanje inovativnih ukrepov na področju trajnostnega urbanega razvoja, ki jih podpira Evropski sklad za regionalni razvoj (UL L št. 294 z dne 11. 11. 2017, str. 26);

13. Delegirane uredbe Komisije (EU) št. 640/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost (UL L št. 181 z dne 20. 6. 2014, str. 48), zadnjič spremenjene z Delegirano uredbo Komisije (EU) 2017/723 z dne 16. februarja 2017 o spremembi Delegirane uredbe Komisije (EU) št. 640/2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost (UL L št. 107 z dne 25. 4. 2017, str. 1), (v nadaljnjem besedilu: Uredba 640/2014/EU);

14. Izvedbene uredbe Komisije (EU) št. 763/2014 z dne 11. julija 2014 o določitvi pravil za uporabo Uredbe (EU) št. 508/2014 Evropskega parlamenta in Sveta o Evropskem skladu za pomorstvo in ribištvo glede tehničnih značilnosti ukrepov informiranja in obveščanja ter navodil za oblikovanje simbola Unije (UL L št. 209 z dne 16. 7. 2014, str. 1), (v nadaljnjem besedilu: Uredba 763/2014/EU);

15. Izvedbene uredbe Komisije (EU) št. 771/2014 z dne 14. julija 2014 o pravilih v skladu z Uredbo (EU) št. 508/2014 Evropskega parlamenta in Sveta o Evropskem skladu za pomorstvo in ribištvo v zvezi z vzorcem za operativne programe, strukturo načrtov za nadomestilo dodatnih stroškov, ki jih imajo gospodarski subjekti pri ribolovu, gojenju, predelavi in trženju nekaterih ribiških proizvodov in proizvodov iz akvakulture iz najbolj oddaljenih regij, vzorcem za pošiljanje finančnih podatkov, vsebino poročil o predhodnem vrednotenju in minimalnimi zahtevami za načrt vrednotenja, ki jih je treba predložiti v okviru Evropskega sklada za pomorstvo in ribištvo (UL L št. 209 z dne 16. 7. 2014, str. 20), zadnjič popravljene s Popravkom Izvedbene uredbe Komisije (EU) št. 771/2014 z dne 14. julija 2014 o pravilih v skladu z Uredbo (EU) št. 508/2014 Evropskega parlamenta in Sveta o Evropskem skladu za pomorstvo in ribištvo v zvezi z vzorcem za operativne programe, strukturo načrtov za nadomestilo dodatnih stroškov, ki jih imajo gospodarski subjekti pri ribolovu, gojenju, predelavi in trženju nekaterih ribiških proizvodov in proizvodov iz akvakulture iz najbolj oddaljenih regij, vzorcem za pošiljanje finančnih podatkov, vsebino poročil o predhodnem vrednotenju in minimalnimi zahtevami za načrt vrednotenja, ki jih je treba predložiti v okviru Evropskega sklada za pomorstvo in ribištvo (UL L št. 27 z dne 3. 2. 2016, str. 14);

16. Izvedbene uredbe Komisije (EU) št. 772/2014 z dne 14. julija 2014 o določitvi pravil o intenzivnosti javne pomoči, ki jih je treba uporabljati za skupne upravičene odhodke za nekatere operacije, ki se financirajo v okviru Evropskega sklada za pomorstvo in ribištvo (UL L št. 209 z dne 16. 7. 2014, str. 47);

17. Izvedbene uredbe Komisije (EU) št. 808/2014 z dne 17. julija 2014 o določitvi pravil za uporabo Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) (UL L št. 227 z dne 31. 7. 2014, str. 18), zadnjič spremenjene z Izvedbeno uredbo Komisije (EU) 2018/1077 z dne 30. julija 2018 o spremembi Izvedbene uredbe (EU) št. 808/2014 o določitvi pravil za uporabo Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) (UL L št. 194 z dne 31. 7. 2018, str. 44);

18. Izvedbene uredbe Komisije (EU) št. 809/2014 z dne 17. julija 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi z integriranim administrativnim in kontrolnim sistemom, ukrepi za razvoj podeželja in navzkrižno skladnostjo (UL L št. 227 z dne 31. 7. 2014, str. 69), zadnjič spremenjene z Izvedbeno uredbo Komisije (EU) 2018/746 z dne 18. maja 2018 o spremembi Izvedbene uredbe (EU) št. 809/2014 glede spremembe zbirnih vlog in zahtevkov za plačilo ter pregledov (UL L št. 125 z dne 22. 5. 2018, str. 1), (v nadaljnjem besedilu: Uredba 809/2014/EU);

19. Izvedbene uredbe Komisije (EU) št. 821/2014 z dne 28. julija 2014 o pravilih za uporabo Uredbe (EU) št. 1303/2013 Evropskega parlamenta in Sveta glede podrobne ureditve prenosa in upravljanja prispevkov iz programov, poročanja o finančnih instrumentih, tehničnih značilnostih ukrepov obveščanja in komuniciranja za operacije ter sistema za beleženje in shranjevanje podatkov (UL L št. 223 z dne 29. 7. 2014, str. 7);

20. Delegirane uredbe Komisije (EU) št. 907/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in ostalimi organi, finančnim upravljanjem, potrditvijo obračunov, varščinami in uporabo eura (UL L št. 255 z dne 28. 8. 2014, str. 18), zadnjič spremenjene z Delegirano uredbo Komisije (EU) 2018/967 z dne 26. aprila 2018 o spremembi Delegirane uredbe (EU) št. 907/2014 v zvezi z neupoštevanjem plačilnih rokov in menjalnim tečajem, ki se uporablja pri pripravi izjave o odhodkih (UL L št. 174 z dne 10. 7. 2018, str. 2);

21. Izvedbene uredbe Komisije (EU) št. 908/2014 z dne 6. avgusta 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in drugimi organi, finančnim upravljanjem, potrjevanjem obračunov, pravili o kontrolah, varščinami in preglednostjo (UL L št. 255 z dne 28. 8. 2014, str. 59), zadnjič spremenjene z Izvedbeno uredbo Komisije 2018/56 z dne 12. januarja 2018 o spremembi Izvedbene uredbe (EU) št. 908/2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in drugimi organi, finančnim upravljanjem, potrjevanjem obračunov, pravili o kontrolah, varščinami in preglednostjo (UL L št. 10 z dne 13. 1. 2018, str. 9);

22. Izvedbene uredbe Komisije (EU) št. 1011/2014 z dne 22. septembra 2014 o podrobnih pravilih za izvajanje Uredbe (EU) št. 1303/2013 Evropskega parlamenta in Sveta v zvezi z vzorci za predložitev nekaterih informacij Komisiji ter o podrobnih pravilih za izmenjavo informacij med upravičenci in organi upravljanja, organi za potrjevanje, revizijskimi organi in posredniškimi organi (UL L št. 286 z dne 30. 9. 2014, str. 1);

23. Delegirane uredbe Komisije (EU) št. 1014/2014 z dne 22. julija 2014 o dopolnitvi Uredbe (EU) št. 508/2014 Evropskega parlamenta in Sveta o Evropskem skladu za pomorstvo in ribištvo in razveljavitvi uredb Sveta (ES) št. 2328/2003, (ES) št. 861/2006, (ES) št. 1198/2006 in (ES) št. 791/2007 in Uredbe (EU) št. 1255/2011 Evropskega parlamenta in Sveta v zvezi z vsebino in sestavo skupnega sistema spremljanja in vrednotenja za operacije, financirane iz Evropskega sklada za pomorstvo in ribištvo (UL L št. 283 z dne 27. 9. 2014, str. 11), zadnjič popravljene s Popravkom Delegirane uredbe Komisije (EU) št. 1014/2014 z dne 22. julija 2014 o dopolnitvi Uredbe (EU) št. 508/2014 Evropskega parlamenta in Sveta z dne 15. maja 2014 o Evropskem skladu za pomorstvo in ribištvo in razveljavitvi uredb Sveta (ES) št. 2328/2003, (ES) št. 861/2006, (ES) št. 1198/2006 in (ES) št. 791/2007 in Uredbe (EU) št. 1255/2011 Evropskega parlamenta in Sveta v zvezi z vsebino in sestavo skupnega sistema spremljanja in vrednotenja za operacije, financirane iz Evropskega sklada za pomorstvo in ribištvo (UL L št. 260 z dne 7. 10. 2015, str. 31);

24. Izvedbenega sklepa Komisije (EU) št. 2014/372 z dne 11. junija 2014 o določitvi letne razdelitve, po državah članicah, skupnih virov Evropskega sklada za pomorstvo in ribištvo, ki so na voljo v okviru deljenega upravljanja za obdobje 2014–2020 (UL L št. 180 z dne 20. 6. 2014, str. 18);

25. Delegirane uredbe Komisije (EU) št. 2015/288 z dne 17. decembra 2014 o dopolnitvi Uredbe (EU) št. 508/2014 Evropskega parlamenta in Sveta o evropskem skladu za pomorstvo in ribištvo glede časovnega obdobja in datumov za nedopustnost vlog (UL L št. 51 z dne 24. 2. 2015, str. 1), zadnjič spremenjene z Delegirano uredbo Komisije (EU) 2015/2252 z dne 30. septembra 2015 o spremembi Delegirane uredbe (EU) 2015/288 glede obdobja nedopustnosti vlog za podporo iz Evropskega sklada za pomorstvo in ribištvo (UL L št. 321 z dne 5. 12. 2015, str. 2), (v nadaljnjem besedilu: Uredba 2015/288/EU);

26. Delegirane uredbe Komisije (EU) št. 2015/2252 z dne 30. septembra 2015 o spremembi Delegirane uredbe (EU) št. 2015/288 glede obdobja nedopustnosti vlog za podporo iz Evropskega sklada za pomorstvo in ribištvo (UL L št. 321 z dne 5. 12. 2015, str. 2; v nadaljnjem besedilu: Uredba 2252/2015/EU).«.

2. člen

V drugem odstavku 16. člena se beseda »petega« nadomesti z besedo »šestega«.

3. člen

V prvem odstavku 19. člena se tretji stavek spremeni tako, da se glasi: »Pri pregledu uspešnosti se upoštevajo podatki ARSKTRP in MGRT.«.

Za drugim odstavkom se doda nov tretji odstavek, ki se glasi:

»(3) Šteje se, da so mejniki zadevnega sklada doseženi, če najmanj en mejnik iz prejšnjega odstavka na dan 31. decembra 2018 dosega najmanj 65 odstotkov vrednosti mejnika, določenega v SLR, pri čemer se mejniki z vrednostjo 0, določeno v SLR, ne upoštevajo.«.

Dosedanji tretji odstavek, ki postane četrti odstavek, se spremeni tako, da se glasi:

»(4) Šteje se, da so ciljne vrednosti kazalnika zadevnega sklada dosežene, če mejniki iz drugega odstavka tega člena na dan 31. decembra 2023 dosegajo najmanj 85 odstotkov ciljne vrednosti kazalnika, določenega v SLR.«.

Dosedanja četrti in peti odstavek postaneta peti in šesti odstavek.

4. člen

Sedmi odstavek 29. člena se spremeni tako, da se glasi:

»(7) Kadar je upravičenec do podpore LAS in operacija vključuje naložbo, mora LAS v vlogi določiti eno ali več pravnih oseb javnega prava, ki postanejo lastniki naložbe.«.

5. člen

V drugem odstavku 34. člena se za besedo »pripravi« doda besedilo »in izvede«.

6. člen

Sedmi odstavek 36. člena se spremeni tako, da se glasi:

»(7) Kadar je upravičenec do podpore LAS in operacija vključuje naložbo, mora LAS v vlogi določiti eno ali več pravnih oseb javnega prava, ki postanejo lastniki naložbe.«.

7. člen

V drugem odstavku 41. člena se v 1. točki doda nova prva alineja, ki se glasi:

»– upravljanje in delovanje LAS,«.

Dosedanje prva do tretja alineja postanejo druga do četrta alineja.

**8. člen**

Drugi odstavek 45. člena se spremeni tako, da se glasi:

»(2) Za sklad ESRR LAS vlogo iz prejšnjega odstavka vloži v elektronski obliki. LAS se pred elektronskim izpolnjevanjem registrira na spletnem naslovu https://drr-razpisi.si/clld in izpolni vsa polja v vlogi. V spletno aplikacijo je potrebno vnesti tudi skenirane, izpolnjene, podpisane in žigosane priloge iz Priloge 8 te uredbe. Datum oddaje vloge v spletni aplikaciji se šteje za datum oddaje vloge.«.

V petem odstavku se na koncu besedila pika nadomesti z vejico in doda besedilo: »razen za ESRR, kjer se upošteva elektronsko oddana vloga iz drugega odstavka.«.

Šesti odstavek se spremeni tako, da se glasi:

»(6) Za sklada EKSRP in ESPR se vloga v fizični obliki vloži na naslov Ministrstvo za kmetijstvo, gozdarstvo in prehrano, Agencija Republike Slovenije za kmetijske trge in razvoj podeželja, Dunajska cesta 160, 1000 Ljubljana, za sklad ESRR se vloga vloži v elektronski v obliki v spletni aplikaciji.«.

V sedmem odstavku se za besedo »ARSKTRP« črta besedilo »ali MGRT«.

**9. člen**

V šestem odstavku 46. člena se drugi stavek spremeni tako, da se glasi: »Za sklad ESRR mora LAS zahtevek za izplačilo izpolniti in oddati v informacijskem sistemu v skladu s predpisom, ki ureja izvajanje kohezijske politike v Republiki Sloveniji.«.

V devetem odstavku se v 1. točki sedma alineja spremeni tako, da se glasi:

»– projektna dokumentacija izvedenih del (PID),«.

**10. člen**

V drugem odstavku 49. člena se drugi stavek spremeni tako, da se glasi: »Poročilo se za zadevni sklad izpolni in predloži v fizični obliki.«.

**11. člen**

Deveti odstavek 52. člena se črta.

Dosedanji deseti odstavek, ki postane deveti odstavek, se spremeni tako, da se glasi:

»(9) Če se s pregledom doseganja ciljnih vrednosti kazalnikov, kot ga določa prvi odstavek 19. člena te uredbe, v letu 2022 ugotovi, da LAS z odobrenimi operacijami ne dosega najmanj 50 odstotkov ciljnih vrednosti kazalnikov, določenih v SLR na podlagi drugega odstavka 19. člena te uredbe, se zaustavi izplačilo sredstev iz naslova podukrepa »Podpora za tekoče stroške in stroške animacije.«.

Dosedanji enajsti do trinajsti odstavek postanejo deseti do dvanajsti odstavek.

Dosedanji štirinajsti odstavek, ki postane trinajsti odstavek, se spremeni tako, da se glasi:

»(13) Če upravičenec krši določbo 65. člena in šestega odstavka 78. člena te uredbe na način, da označenosti ne zagotavlja v obdobju trajanja obveznosti označevanja, se izrečejo sankcije v naslednjih deležih:

* po prvi ugotovljeni kršitvi se upravičencu izreče opozorilo,
* po drugi in vsaki nadaljnji ugotovljeni kršitvi se upravičencu iz zadevne operacije iz naslova podukrepa »Podpora za izvajanje operacij v okviru strategije lokalnega razvoja, ki ga vodi skupnost« in podukrepa »Priprava in izvajanje dejavnosti sodelovanja lokalne akcijske skupine« ali iz podukrepa »Podpora za tekoče stroške in stroške animacije« do odprave pomanjkljivosti zaustavijo izplačila,
* za sklad ESPR mora upravičenec v petih letih po zadnjem izplačilu sredstev za vsako nadaljnjo ugotovljeno kršitev v proračun Republike Slovenije vrniti po pet odstotkov izplačanih sredstev.«.

Dosedanji petnajsti do enaindvajseti odstavek postanejo štirinajsti do dvajseti odstavek.

**12. člen**

Deveti odstavek 56. člena se spremeni tako, da se glasi:

»(9) Rezerva za uspešnost je razlika med višino sredstev iz naslova PRP 2014–2020, določenih v prvem odstavku 9. člena te uredbe, seštevkom odobrenih sredstev iz prvega in drugega odstavka tega člena ter zneskom iz šestega odstavka tega člena. Za vsak mejnik iz prve do četrte alineje drugega odstavka 19. člena te uredbe se nameni 25 odstotkov rezerve za uspešnost. Rezerva za uspešnost posameznega mejnika se sorazmerno razdeli med LAS, ki so dosegli mejnik v skladu tretjim odstavkom 19. člena te uredbe. LAS pridobi rezervo za uspešnost v višini seštevka sorazmernega deleža doseženih mejnikov.«.

**13. člen**

V šestem odstavku 64. člena se na koncu četrte alineje pika nadomesti z vejico in doda nova peta alineja, ki se glasi:

»– gre za stroške dela ocenjevalne komisije iz 15. točke 12. člena te uredbe, kjer upravičenec priloži dokazila o izbiri članov ocenjevalne komisije na pregleden način.«.

**14. člen**

65. člen se spremeni tako, da se glasi:

»**65. člen**

**(obveznosti v zvezi s sofinanciranimi operacijami)**

Poleg obveznosti iz prvega odstavka 49. člena te uredbe morajo upravičenci, ki prejemajo podporo iz PRP 2014–2020 v skladu s 13. členom Uredbe 808/2014/EU ter predpisom, ki ureja označevanje vira sofinanciranja iz PRP 2014–2020, izpolniti zahteve glede označevanja vira sofinanciranja.«.

**15. člen**

V osmem odstavku 68. člena se zadnji stavek spremeni tako, da se glasi:

»Preostanek sredstev za pokritje upravičenih in neupravičenih stroškov operacije zagotavljajo upravičenci iz drugih javnih ali zasebnih virov.«.

Štirinajsti odstavek 68. člena se črta.

**16. člen**

70. člen se spremeni tako, da se glasi:

»**70. člen**

**(pogoji za upravičenost)**

(1) Ne glede na šesti odstavek 29. člena te uredbe mora biti operacija izvedena izven mestnih naselij mestnih občin, določenih v Prilogi 1 te uredbe.

(2) Operacija ne sme biti fizično dokončana ali v celoti izvedena pred sklenitvijo pogodbe o sofinanciranju med MGRT in upravičencem.

(3) Upravičenec lahko v obdobju izvajanja operacije in pred nastankom sprememb največ dvakrat zaprosi za spremembo operacije, če gre za spremenjene okoliščine, višjo silo in izjemne okoliščine, kot jih določa predpis, ki ureja izvajanje kohezijske politike v Republiki Sloveniji.«.

**17. člen**

Na koncu prvega odstavka 71. člena se pika nadomesti z vejico in doda besedilo »vendar ne pred datumom začetka operacije.«.

Za drugim odstavkom se doda nov tretji odstavek, ki se glasi:

»(3) Ne glede na četrti odstavek 29. člena te uredbe se operacija lahko začne izvajati pred obdobjem upravičenosti, vendar ne pred 1. januarjem 2014.«.

Dosedanji tretji do peti odstavek postanejo četrti do šesti odstavek.

**18. člen**

V drugem odstavku 77. člena se na koncu četrte alineje pika nadomesti z vejico in doda nova peta alineja, ki se glasi:

»– gre za stroške dela ocenjevalne komisije iz 15. točke 12. člena te uredbe, kjer upravičenec predloži dokazila o izbiri članov ocenjevalne komisije na pregleden način.«.

**19. člen**

Za petim odstavkom 78. člena se doda nov šesti odstavek, ki se glasi:

»(6) Upravičenec mora obveznost obveščanja javnosti izpolnjevati v skladu z Uredbo 763/2014/EU ter Navodili za informiranje in obveščanje javnosti o operacijah, ki prejemajo podporo iz OP ESPR 2014-2020, objavljenimi na spletni strani OP ESPR 2014–2020, pet let od datuma zadnjega izplačila sredstev.«.

**20. člen**

V Prilogi 8 se v I. poglavju točka i) pod 2. točko spremeni tako, da se glasi:

»i) projektna dokumentacija izvedenih del (PID),«.

V III. poglavju se v točki b) pod 2. točko črta četrta alineja.

Dosedanja peta alineja, ki postane četrta alineja, se spremeni tako, da se glasi:

»– dokazila o finančnem pokritju operacije, če znesek za posameznega upravičenca presega 20.000 eurov zaprošenih sredstev,«.

Dosedanje šesta do deveta alineja postanejo peta do osma alineja.

Dosedanja deseta alineja, ki postane deveta alineja, se spremeni tako, da se glasi:

»– poslovni načrt (za naložbe),«.

Dosedanje enajsta do petnajsta alineja postanejo deseta do štirinajsta alineja.

Točka i) pod 3. točko se spremeni tako, da se glasi:

»i) projektna dokumentacija izvedenih del (PID),«.

[PREHODNE IN KONČNA DOLOČBA](https://www.uradni-list.si/glasilo-uradni-list-rs/vsebina/2017-01-3500/" \l "PREHODNA%C2%A0IN%C2%A0KON%C4%8CNI%C2%A0DOLO%C4%8CBI)

**21. člen**

**[(končanje postopkov)](https://www.uradni-list.si/glasilo-uradni-list-rs/vsebina/2017-01-3500/" \l "%28kon%C4%8Danje%C2%A0postopkov%29)**

Postopki, začeti na podlagi Uredbe o izvajanju lokalnega razvoja, ki ga vodi skupnost, v programskem obdobju 2014–2020 (Uradni list RS, št. 42/15, 28/16, 73/16, 72/17 in 23/18), se končajo v skladu z dosedanjimi predpisi.

**22. člen**

**(spremembe PRP 2014–2020)**

(1) Določbe spremenjenega 19. in 56. člena uredbe, ki se nanašajo na spremembe PRP 2014–2020, ki bodo potrjene po uveljavitvi te uredbe, se začnejo uporabljati naslednji dan po prejetju sklepa Evropske komisije o potrditvi spremembe PRP 2014–2020.

(2) Minister, pristojen za kmetijstvo, objavi naznanilo o prejetju sklepa iz prejšnjega odstavka v Uradnem listu Republike Slovenije.

**23. člen**

**(začetek uporabe)**

Določbe novega drugega, petega in šestega odstavka 45. člena se začnejo uporabljati 1. decembra 2018.

**24. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-167/2018

Ljubljana, dne

EVA 2018-2330-0075

Vlada Republike Slovenije

Marjan Šarec

predsednik

**OBRAZLOŽITEV**

I. UVOD

1. Pravne podlage

10. in 12. člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18), 40. člen Zakona o morskem ribištvu (Uradni list RS, št. 115/06, 76/15 in 69/17), drugi odstavek 49. člena Zakona o sladkovodnem ribištvu (Uradni list RS, št. 61/06) in sedmi odstavek 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17).

1. Rok za izdajo uredbe, določen z zakonom

Rok za izdajo te uredbe s posebnim nacionalnim zakonom ni določen. S spremembo uredbe se uvajajo določbe, ki bodo bistveno olajšale izvajanje lokalnega razvoja, ki ga vodi skupnost. Spremembe bodo imele pozitiven vpliv predvsem na zmanjšanje upravnih bremen tako upravičencev kot organov, ki izvajajo upravni pregled vlog in zahtevkov. Ker smo pri izvajanju pristopa CLLD zavezani tudi k doseganju srednjeročnih ciljev (mejnikov), ki so vezani na izplačila, ki se preverjajo s strani Evropske komisije v letu 2018, je nujno, da se uredba sprejme v najkrajšem možnem času.

1. Splošna obrazložitev predloga uredbe, če je potrebna

Uredba CLLD se spreminja zaradi:

* uskladitve uredbe CLLD z drugimi predpisi,
* spremembe določb glede pregleda uspešnosti in doseganja mejnikov,
* podrobnejše opredelitve pogojev upravičenosti, upravičenih stroškov,
* manjših popravkov glede obveznosti v zvezi s sofinanciranimi operacijami,
* tehničnih popravkov.

1. Predstavitev presoje posledic za posamezna področja, če te niso mogle biti celovito predstavljene v predlogu zakona

Sprememba uredbe nima finančnih posledic.

II. VSEBINSKA OBRAZLOŽITEV PREDLAGANIH REŠITEV

1. Tehnični popravek

V drugem odstavku 16. člena gre za tehnični popravek, za popravek sklica.

1. Pregled uspešnosti in doseganje mejnikov SLR

Spremembe 19., 52. in 56. člena se nanašajo na pregled uspešnosti in doseganje mejnikov SLR.

Pri izvajanju ukrepa se je izkazalo, da so mejniki, ki so jih LAS-i določili v SLR, in bi jih morali doseči do 31. 12. 2018, postavljeni precej strogo in precizno. Zaradi zamude pri izvajanju ukrepa jih LAS-i do konca leta 2018 ne bodo dosegli, zato se predlaga nižja stopnja za doseganje mejnikov. Predlaga se brisanje določbe 52. člena, ki določa sankcijo za nedoseganje mejnikov na dan 31. 12. 2018, ker za nedoseganje mejnikov ni krivda na strani LAS. Zamujanje z izvajanjem mejnikov je na vseh nivojih, na OU, na kontrolnem organu in na LAS. V trenutno veljavni uredbi predvidena delitev rezerve za uspešnost ni pravična do bolj uspešnih LAS-ov pri doseganju mejnikov, saj bi po trenutno veljavni uredbi več sredstev prejeli večji LAS-i in manj sredstev manjši LAS-i. V 56. členu se zato določa nov način za razdelitev rezerve za uspešnost glede na to, kateri LAS bodo do konca leta 2018 bolj uspešni pri izvajanju ukrepa, na način, da več mejnikov ko bodo dosegli, več sredstev bodo prejeli. V prvem odstavku 19. člena se spreminja tudi vir podatkov, ki se jih bo uporabilo pri pregledu uspešnosti, saj se je izkazalo, da so letna poročila LAS nezanesljiva, ne zajemajo vseh potrebnih podatkov, zato je bilo med vsemi skladi dogovorjeno, da se bo za pregled uspešnosti pridobilo uradne podatke AKTRP in MGRT.

1. Bolj jasna določitev določb in uskladitev določb z dejanskim izvajanjem ukrepa

29., 34., 36., 41., 46., 49. člen se spreminjajo z namenom boljšega razumevanja določb in uskladitve z dejanskim izvajanjem ukrepa.

45. člen se spreminja načina oddaje vlog za sklad ESRR (iz fizične oddane v elektronsko oddajo), saj se na MGRT izvaja poenotenje sistema oddajanja vlog in tako se oblikuje informacijski sistem za oddajanje vlog tudi na CLLD. S tem se način oddajanja vlog poenoti s sistemom na ARSKTRP (skladoma EKSRP in ESPR). Na MGRT se aplikacija še vzpostavlja. Zaradi testiranja ni mogoče fiksno določiti, kdaj bo aplikacija na razpolago, zato se v prehodno in končni določbi dodaja začetek uporabe na podlagi str. 102 aktualnih Nomotehničnih smernic.

1. Izjema za priložitev ponudb treh ponudnikov za ocenjevalno komisijo za sklad ESKRP in ESPR

V 64. in 77. členu se doda izjema za stroške dela ocenjevalne komisije, za katero upravičencu ni potrebno prilagati tržno primerljivih pisnih ponudb najmanj treh ponudnikov. Gre za delo, za katero ni možno prilagati treh ponudb. Člani ocenjevalne komisije se izberejo na javnem pozivu ali na drug transparenten način.

1. Označevanje sofinanciranih operacij za sklada EKSRP in ESPR

Določba 65. člena, ki velja za sklad EKSRP, se spreminja, ker je v sklepni fazi usklajevanja Pravilnik o označevanju vira sofinanciranja iz PRP 2014-2020, ki bo nadomestil Navodila za informiranje in obveščanje javnosti o aktivnostih, ki prejemajo podporo PRP 2014-2020.

Za sklad ESPR je manjkala določba, ki bi določala obveznost glede označevanja, zato se dodaja nov odstavek 78. člena, s sklicem na Navodila za informiranje in obveščanje javnosti o operacijah, ki prejemajo podporo iz OP ESPR 2014-2020.

Hkrati se spreminja sankcija za kršenje pravil označevanja za sklad EKSRP in ESPR, saj se je izkazalo, da je postavljena sankcija preveč stroga, za sklad ESPR pa sankcije v dosedanji uredbi ni bilo.

1. Posebna pravila glede podpore za sklad ESRR

Predlaga se brisanje štirinajstega odstavka 68. člena, ki velja za sklad ESRR. Prvotni namen je bil, da se definira oziroma določi izplačilo zadnjega zahtevka, ki bi bilo izplačano na podlagi odločbe. Ker pa se z upravičencem podpiše pogodba o sofinanciranju, se v njej določijo vsi roki (datum oddaje zadnjega zahtevka, datum zaključka operacije in vsi roki za poročanje ter oddajo poročil), zato določba ni potrebna.

Dopolnjuje se 70. člen, ki velja za sklad ESRR. Drugi odstavek člena se dodaja, ker se je pri izvajanju ukrepa pokazalo, da so operacije (posebej tiste, ki se izvedejo in zaključijo v krajšem obdobju – npr. pol leta) lahko v času od oddaje vloge na MGRT do potrditve oziroma podpisa pogodbe o sofinanciranju že lahko zaključene, zato je potrebno v uredbi definirati še pogoj, do kdaj operacija ne sme biti fizično zaključena ali v celoti izvedena. Člen se spreminja tudi z namenom bolj jasno določenega začetka upravičenih stroškov. Prav tako se za ESRR dodaja nov tretji odstavek, ki določa, da upravičenec lahko v obdobju izvajanja operacije in pred nastankom sprememb največ dvakrat zaprosi za spremembo operacije, če gre za spremenjene okoliščine, višjo silo in izjemne okoliščine, saj ta posebna določba za sklad ESRR ni bila določena.

71. člen se spreminja z namenom bolj jasno določenega začetka upravičenih stroškov za operacije, sofinanciranje iz ESRR, in sicer, po oddaji vloge na MGRT, vendar ne pred datumom začetka operacije

Glede na to, da se ugotavlja, da se lahko nekatere aktivnost na operaciji, ki so nujno potrebne za izvedbo operacije, začnejo pred oddajo vloge na MGRT oz. pred obdobjem upravičenosti, je potrebno upoštevati, da se operacija lahko začne izvajati pred obdobjem upravičenosti, vendar so stroški, ki nastanejo pred obdobjem upravičenosti, neupravičeni.

1. Spremembe Priloge 8: Sestavine vlog, zahtevkov za izplačilo in poročil o doseganju ciljev SLR

V Prilogi 8 se v III. poglavju, za sklad ESPR, spreminjajo priloge z namenom boljšega črpanja sredstev, ker je bilo pri izvedbi ukrepa ugotovljeno, da predmetna dokazila za manjše operacije, za posameznega upravičenca pomenijo nesorazmerno veliko administrativno breme.

Skladno s spremembo gradbene zakonodaje se spreminja izraz »projekt izvedenih del (PID)« v izraz projektna dokumentacija izvedenih del (PID), in sicer se izraz spremeni v prilogi 8, v 2. točki pod i) I. poglavja in v 3. točki pod i) III. poglavja, skladno s tem pa tudi v sedmi alineji devetega odstavka 46. člena uredbe.